Lav et referat af nedenstående tekst:

Tekst:
Fra 2009 til 2013 er antallet af social- og sundhedsmedarbejdere faldet med 3,5 procent - eller godt 300 fuldtidsstillinger. Det viser tal fra Kommunerne og Regionernes Løndatakontor. Den udvikling bekymrer FOA. - Der er blevet færre til at passe det stigende antal ældre i landet, og samtidig ansætter kommunerne flere kolde hænder til at kontrollere de resterende varme. Det giver ingen mening i min verden, siger FOAs formand Dennis Kristensen. Mens der er blevet færre social- og sundhedsmedarbejdere, så er antallet af ansatte akademikere samtidig steget med 185 stillinger. De nordjyske tal går igen på landsplan. I årene 2009 til 2013 er antallet af ansatte social- og sundhedsmedarbejdere faldet med otte procent, og det svarer til 5600 fuldtidsstillinger.

Referat:
Antallet af social- og sundhedsmedarbejdere er faldet i Nordjylland, og det bekymrer FOA.